På Nr. Uttrup Skole skal eleverne i en uge beskæftige sig med trivsel, samværsregler og antimobbeplaner.

Hvis eleverne trives godt, så lærer de bedre. Det er grundtanken bag den trivselsuge, som Nr. Uttrup Skole sætter på skoleskemaet i uge 35. Eleverne skal med undervisning om samværsregler og antimobbeplaner lære, hvordan de fremmer trivslen blandt deres kammerater. I løbet af ugen bliver der også en venskabsklassedag, hvor de yngre elever får en ældre ven og omvendt.